Eiropas Parlamenta rezolÅ"cija par atkarÄ"bu no naftas



Oficiālais Vēstnesis 227 E , 21/09/2006 Lpp. 0580 - 0582



P6_TA(2005)0361 Nafta Eiropas Parlamenta rezolūcija par atkarību no naftas Eiropas Parlaments, - ņemot vērā Reglamenta 103. panta 4. punktu, 1. ar bažām atzīmē nesen sākušos un arvien pieaugošo jēlnaftas cenu pieaugumu un tā ietekmi uz uzņēmumu konkurētspēju un iedzīvotāju vispārējo ekonomisko situāciju un ka tas negatīvi ietekmē izaugsmi, tādējādi traucējot sasniegt Lisabonas mērķus; 2. uzskata, ka Eiropas atkarība no naftas un naftas importa ir satraucošs fakts; uzskata, ka, lai nodrošinātu enerģijas piegādi, Eiropai ir jādažādo enerģijas avoti un izcelsme un jāstiprina stratēģija, lai veicinātu enerģijas uzglabāšanas pasākumus un decentralizētus atjaunīgās enerģijas avotus; 3. aicina izstrādāt vispārēju un konsekventu vispasaules stratēģiju, lai veicinātu energotaupību un efektivitāti un alternatīvu enerģijas avotu izmantošanu, ņemot vērā ļoti augsto naftas patēriņu ASV, kā arī pieaugošo naftas patēriņu īpaši lielajās un jaunajās tirgus ekonomikās, piemēram, Ķīnā un Indijā; aicina ES nekavējoties uzņemties iniciatīvu organizēt pasaules mēroga augstākā līmeņa sanāksmi ar lielāko naftas patērētājvalstu un ražotājvalstu piedalīšanos; 4. aicina Komisiju palīdzēt jaunattīstības valstīm un jaunajām tirgus ekonomikām, integrējot ilgtspējīgas enerģijas noteikumus attīstības sadarbības politikā, lai samazinātu šo valstu atkarību no ievestajiem degizrakteņiem un sasniegtu tūkstošgades attīstības mērķus, un aicina ES veicināt līdzsvaru starp enerģētikas vajadzībām un vides problēmām, veicinot jauno energotaupības atziņu un atjaunīgo enerģiju tehnoloģiju tālāknodošanu; 5. uzsver Eiropas atkarības no enerģijas importa ģeostratēģiskos aspektus; aicina aktivizēt dialogu ar visiem Eiropas enerģētikas partneriem, lai veicinātu piegādes drošību, tirgus pārredzamību un turpmākos ieguldījumus; atgādina, ka Eiropas kaimiņattiecību politika dod iespēju šajā jomā panākt vispārēju vienošanos ar vairākām valstīm, kuras ir ieinteresētas šajā jautājumā; 6. atzīst, ka visloģiskākā reakcija uz augstajām naftas cenām ir pārorientēties uz alternatīvajiem enerģijas avotiem, un tāpēc uzsver rīcības nozīmi, lai samazinātu enerģijas izmantošanas intensitāti, izmantojot mazāk enerģijas tā paša ekonomiskā rezultāta sasniegšanai (ņemot vērā samazinājuma koeficientu Eiropā kopš 70. gadiem). 7. noteikti atbalsta vajadzību pēc turpmākām stratēģijām un konkrētiem pasākumiem, lai veicinātu pētījumus un attīstību, palielinātu atjaunīgās enerģijas izmantošanu un veicinātu energoefektivitāti, lai ekonomikā mazinātu atkarību no degizrakteņiem, un aicina Komisiju panākt, lai ES līdz 2020. gadam kļūtu par vismazāk no degizrakteņiem atkarīgo un visenergoefektīvāko ekonomiku; 8. atzīmē ar bažām, ka patērētājiem jāmaksā augstākas cenas ne tikai tādēļ, ka jēlnaftas cenas ir augstas, bet arī galaproduktu PVN un enerģijas nodokļa pieaugošo summu dēļ, un ka šie nodokļi ES ir ļoti atšķirīgi un var izkropļot tirgu, tomēr atbalsta 2005. gada 9. un 10. septembra ECOFIN neoficiālās sanāksmes Mančestrā secinājumus, kuros ministri vienojās, ka ir jāizvairās no fiskālās un citu politiku iejaukšanās, kas izraisa tirgus izkropļojumus un novērš vajadzīgos pielāgojumus; 9. aicina Komisiju izteikt priekšlikumus, kā ES līmenī izmantot korporatīvās sociālās atbildības politiku, lai vairāk piesaistītu no naftas rūpniecības pašreizējās pēkšņās peļņas finansētos privātos ieguldījumus energotaupības programmām un alternatīvās enerģijas tehnoloģijām un ar to saistītai pētniecībai un attīstībai; uzskata, ka tas jāveic brīvprātīgi vienojoties ar naftas kompānijām vai arī ES mērogā ar saskaņotu politisko iniciatīvu; 10. atzīmē, ka spekulācija uz nākotnes augstākām cenām vēl vairāk palielina naftas cenas; aicina Komisiju uzraudzīt augsta riska ieguldījumu fondus un izpētīt veidus, kādos pārskatāmība varētu vairāk stabilizēt naftas tirgus; 11. atgādina pašreizējo tiesību normu nozīmību ES enerģijas pieprasījuma samazināšanā un atzīmē, ka, ja pilnībā īstenotu pašreizējās un turpmākās tiesību normas, līdz 2020. gadam varētu sasniegt enerģijas ietaupījumu vismaz 23 % apmērā; 12. aicina Komisiju izstrādāt steidzamus pasākumus transporta sektorā, kas patērē 70 % no kopējā ES naftas patēriņa, ne tikai lai garantētu naftas produktu piegādes drošību, bet arī vides apsvērumu dēļ, piemēram, izmantot mazāk degvielas patērējošus motorus un pāriet uz alternatīvu degvielu un dzinēju tehnoloģijām; 13. piekrīt Komisijai, ka biodegviela samazinās atkarību no degizrakteņiem un aicina Komisiju veicināt biodegvielas izejvielu ražošanu; 14. mudina Komisiju un dalībvalstis paātrināt atjaunīgās enerģijas avotu, kā arī ūdeņraža degvielas attīstību; 15. tādēļ aicina Komisiju: - pēc zaļās grāmatas izstrādes nākt klajā ar Eiropas energoefektivitātes rīcības plānu (KOM(2005)0265), - vairāk mudināt dalībvalstis ātri īstenot jauno direktīvu par ēku energoefektivitāti, - decembra Padomes sanāksmē par enerģētiku intensīvi censties panākt vienošanos par enerģētisko pakalpojumu direktīvu (Direktīva 2002/91/EK), - uzlabot naftas tirgu pārredzamību un prognozējamību, labāk vācot un apkopojot informāciju, - piespiest dalībvalstis izpildīt atjaunīgās enerģijas mērķus, kā noteikts Direktīvā par elektrības ražošanas no atjaunīgiem enerģijas avotiem (Direktīva 2001/77/EK) veicināšanu, - ierosina automobiļu ražotājiem ražot tīrākus un mazāk naftas produktus patērējošus transportlīdzekļus, - kopā ar dalībvalstīm darboties pret palielinātu sociālās atstumtības risku un samazināt negatīvo efektu, ko attiecībā pret vismazāk aizsargātajām sociālajām grupām rada pieaugošās naftas cenas; - censties vairāk izmantot videi draudzīgu enerģiju, kas iegūta no oglēm, 16. tomēr pauž nožēlu, ka Komisija 2005. gada 6. septembra paziņojumā par "piecu punktu plānu reaģēšanai uz naftas cenu celšanos" nemaz nepievērsās transporta sektoram; 17. uzdod tā priekšsēdētājam nosūtīt šo rezolūciju Padomei, Komisijai, kā arī dalībvalstu valdībām un parlamentiem. --------------------------------------------------